ХӀамзат ЦӀадаса (; 1877 - 1951), магIарулазул шагӀир, Дагъистаналъул АССРалъул Халкъияв шагӀир (1934), публицист ва сиясатчи. Гьев гьавуна 1877 соналъул 9 августалда Хунзахъ мухъалъул ЦІада росулъ - хвана 1951 соналъул 11 июналда МахӀачхъалаялда.

ГIумрудул баян 
 
Гьев гьитIинго бесдаллъана, эмен хведал гьесул 7 сон букIана, гьитIинго камуна эбелги. Гьев цIалана мадрасаялда ва лъабго соналъ хIалтIана имамлъун ЦIада росулъ. 1917—1919 соназ хIалтIана Хунзахъ мухъалъул шаргIияб махIкамаялда. 1921—1922 хIалтIана «БагIарал мугIрул» джаридаталъул бетIерав мухбирлъун, гьениб загьирлъана ХӀамзатил шагIирчиясул гьунарги.

Адабият 
 
ТIоцебесеб кечI "ГIалибегил гьве" хъвана I4 сон барав ХӀамзатица. Гьес жиндирго шигIрабазулъ махсаруялдалъун хъватIир чIвазарулаан доб заманаялъ рилъанхъун рукIарал гIадатал, бечедал бегавулазул, ричарухъабазул, муллабазул гIумру-яшав. Гьесул шигIрабазул тIоцебесеб мажмугI "ГIадатазул жул" къватIибе биччана 1934 соналъ. Гьебго соналъ гьесие щвана тIоцебе Дагъистаналъул АССРалъул Халкъияв шагӀирасул цIар - щапакъатги.

Щапакъатал 
 Дагъистаналъул АССРалъул Халкъияв шагӀир (1934)
 БагIараб захIматчагIазул байрахъалъул орден (31.01.1939)
 «Кавказ цIунаралъухъ» медаль
 «КIудияб ватIанияб рагъда гIахьаллъаралъухъ 1941—1945» медаль 
 Ленинил орден (22.02.1944) — хъвадарухъанлъиялъул 50 сон тIубаялъе
 Ленинил орден (1947) — гIумрудул 70 сон тIубаялъе
 Сталинил премия II даражаялъул (1951)
 Дагъистаналъул АССРалъул пачалихъиял грамотаби

ХӀужаби

Линкал 
 Гамзат Цадаса на портале ПоэзоСфера
 Поэт, рожденный поэтом — Односельчане.ru

  

 МагIарулазул шагIирзаби
МагIарул хъвадарухъаби
Википедия:Жакъа тІаса бищараб макъала